สวัสดีครับคุณ ผม ได้ทำการเปลี่ยนและซักที่นอนเป็นตลอดเวลาแต่ก็ยอมรับว่าเคยปล่อยไว้นานร่วม 1 ปีนะครับ แต่ผมได้ซักผ้าปูแล้วเวลานอนมีอาการคันแบบมีอะไรเกาะครับ แล้วนอนไม่หลับ ครับ แบบเกาะตามตัว ขาบ้างแขนบ้าง บางทีก็ขาหนีบครับ เลย ปรึกษาว่าสาเหตุ มาจากอะไรครับ และต้องแก้ยังไงถึงจะไม่ขัด ยุกยิกครับ
สวัสดีค่ะ การวินิจฉัยที่เป็นไปได้-ภูมิแพ้ผิวหนัง เช่นแพ้ไรฝุ่นจากผ้าปูที่นอน-ผื่นภูมิแพ้ผิวหนังจากสาเหตุอื่นๆเช่น แพ้สบู่ โลชั่น น้ำหอมที่ใช้-ถูกแมลงกัดการให้ได้การวินิจฉัยที่แน่นอนอาจจะต้องเห็นรอยโรค ร่วมกับซักประวัติเพิมเติมเช่นประวัติครอบครัวเรื่องภูมิแพ้ มีภูมิแพ้จมูกร่วมด้วยหรือไม่แต่ในเบื้องต้นแนะนำให้ทำความสะอาดและเปลี่ยนผ้าปูที่นอนบ่อยๆ น่าจะได้ประโยชน์แน่นอนค่ะ โดยควรเปลี่ยนทุก 2-4 อาทิตย์ นำผ้าปูที่นอนไปซักและตากแดดให้แห้ง ไม่ควรมีตุ๊กตาที่มีขนในห้องนอน ไม่นำสัตว์เลี้ยงเข้าไปในห้องนอน ไม่สูบบุหรี่ในบริเวณบ้าน และกำจัดแมลงภายในบริเวณห้องนอนให้หมดค่ะ ไม่ไปเกาตุ่มที่มี ควรรับประทานยาแก้แพ้แก้คัน ใช้น้ำเปล่าสะอาดล้าง ไม่ใช้สบู่ไปถูโดยตรง ถ้าแผลไม่มีการติดเชื้อสามารถใช้สเตียรอยด์ทาบางๆเฉพาะที่ได้ควรไปพบแพทย์ถ้าตุ่มคันมาก ลุกลามไปหลายตำแหน่ง และดูติดเชื้อเช่นตุ่มปวด บวม แดง ร้อนมาก มีแผลเปิดขนาดใหญ่ มีไข้ร่วมด้วย